અમદાવાદ: ‘તમારી હિટલરશાહીથી કંટાળી ગયો છું’ ‘બે વાર અરવિંદ મિલના ધાબા પરથી, રિંગ રોડ પર કેનાલમાં કૂદીને, બાપુનગર જનરલ હોસ્પિટલના ધાબા પરથી અને ઘર બે વખત ગળાફાંસો ખાવાનો પ્રયત્ન કર્યો પણ નિષ્ફળ ગયો છું, હવે આ છેલ્લો ઉપાય છે’ આ શબ્દો છે અરવિંદ મિલમાં ૧૯ વર્ષથી નોકરી કરતા કર્મચારીના. આ કર્મચારીએ તેમના જ વિભાગના અધિકારીના ત્રાસથી ચાર દિવસ અગાઉ ગળાફાંસો ખાઈ આપઘાત કરી લીધો હતો. ઘરમાંથી સ્યુસાઈડ નોટ મળી આવતાં મૃતકની પત્નીએ અધિકારી મહેશ દરજી સામે શહેરકોટડા પોલીસ સ્ટેશનમાં આપઘાતના દુષ્પ્રેરણની ફરિયાદ નોંધાવી છે. પોલીસે આ અંગે ગુનો નોંધી વધુ તપાસ શરૂ કરી છે.